****

**LATVIJAS REPUBLIKA**

**KANDAVAS NOVADA DOME**

Dārza iela 6, Kandava, Kandavas novads, LV - 3120 Reģ. Nr.90000050886,

Tālrunis 631 82028, fakss 631 82027, e-pasts: dome@kandava.lv

Kandavā

**APSTIPRINĀTS**

Kandavas novada domes sēdē

2020.gada 27.augustā

(protokols Nr. 15 2.§)

**Kandavas novada domes saistošie noteikumi Nr. 20 “Grozījumi Kandavas novada domes 2016.gada 25.augusta saistošajos noteikumos Nr. 8** **„ Par vecāku līdzfinansējuma samaksas kārtību Kandavas novada profesionālās ievirzes izglītības iestādēs”**

*Izdoti saskaņā ar Izglītības likuma 12.panta 2.1 daļu,*

*likuma “Par pašvaldībām” 43.panta pirmās daļas 13.punktu*

Izdarīt Kandavas novada domes saistošajos noteikumos Nr. 8 “Par vecāku līdzfinansējuma samaksas kārtību Kandavas novada profesionālās ievirzes izglītības iestādēs” (turpmāk - noteikumi), kas apstiprināti Kandavas novada domes sēdē 2016.gada 25.augustā (protokols Nr.12 2.§) Kandavas Novada Vēstnesis, 2016., 10., 12.nr., 2018., 5.nr. šādus grozījumus:

1. Svītrot noteikumu 1.punktā vārdus “un izglītības iestādēs, kas īsteno interešu izglītības programmas”.
2. Izteikt noteikumu 6.punktu šādā redakcijā:

“6. Pamatojoties uz Skolas iesniegumu un izglītības programmu īstenošanai nepieciešamo materiālo nodrošinājumu, ar Kandavas novada domes sēdes lēmumu tiek apstiprināts izglītojamā likumīgo pārstāvju līdzfinansējums profesionālās ievirzes izglītības programmās.”.

1. Svītrot noteikumu 7.punktā vārdus “ un interešu izglītības”.
2. Papildināt noteikumu 7.punktu aiz vārdiem “Līdzfinansējumu, atbilstoši” ar vārdiem “noteikumu pielikumam un”.
3. Izteikt noteikumu 8.punktu šādā redakcijā:

“8. Līdzfinansējuma maksa, pamatojoties uz izglītojamā likumīgā pārstāvja iesniegumu, attiecīgajā mācību gadā tiek samazināta gadījumos:

* 1. ja viens ģimenes bērns apgūst vairāk par vienu profesionālās ievirzes izglītības programmu izglītības iestādē, vai vismaz vienu no profesionālās ievirzes izglītības programmām apgūst divi vienas ģimenes bērni, līdzfinansējuma maksa par katru izglītības programmu tiek samazināta par 25%;
	2. ja trīs un vairāk vienas ģimenes bērni apgūst profesionālās ievirzes izglītības programmas izglītības iestādē, līdzfinansējuma maksa mēnesī katram izglītojamajam par katru izglītības programmu tiek samazināta par 50%.”.

6.Aizstāt noteikumu 12.punktā vārdus un skaitļus “par 50% vai 100%” ar vārdiem un skaitļiem “līdz 100%”.

7. Aizstāt noteikumu 15.punktā vārdus “Izglītības pārvaldes grāmatvedības” ar vārdiem “domes Finanšu nodaļas”.

8. Izteikt noteikumu 1.pielikumu jaunā redakcijā (pielikums).

Kandavas novada domes priekšsēdētāja ( personiskais paraksts) Inga Priede

***Pielikums***

*Kandavas novada domes*

*2016. gada 25. augusta saistošajiem noteikumiem Nr.8*

*„Par vecāku līdzfinansējuma samaksas kārtību*

*Kandavas novada profesionālās ievirzes izglītības iestādēs”*

**Izglītojamā likumīgo pārstāvju līdzfinansējums profesionālās ievirzes izglītības programmās**

|  |
| --- |
| **Kandavas novada Bērnu un jaunatnes sporta skola** |
| *Nr.p.k.* | *Maksas pakalpojums* | *Mērvienība* | *EUR* |
| 1. | Profesionālās ievirzes izglītības programma “Basketbols” | mēnesis | 5,00 |
| 2 | Profesionālās ievirzes izglītības programma “Vieglatlētika” | mēnesis | 5,00 |
| **Kandavas Mākslas un mūzikas skola** |
| 3. | Profesionālās ievirzes izglītības programma mūzikā | mēnesis | 15,00 |
| 4. | Profesionālās ievirzes izglītības programma mākslā | mēnesis | 15,00 |
| **Kandavas Deju skola** |
| 5. | Profesionālās ievirzes izglītības programma “Dejas pamati” | mēnesis | 10,00 |

**Paskaidrojuma raksts**

**Kandavas novada domes saistošo noteikumu Nr.20**

**“Grozījumi Kandavas novada domes 2016.gada 25.augusta saistošajos noteikumos Nr. 8 „ Par vecāku līdzfinansējuma samaksas kārtību Kandavas novada profesionālās ievirzes izglītības iestādēs” projektam**

|  |  |
| --- | --- |
| 1. Projekta saturs īss tā izklāsts
 | Izglītības likums 12.panta 2.1. daļa paredz, ka pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātās profesionālās ievirzes izglītības iestādēs. Grozījuma mērķis ir atlaižu sistēmas vienkāršošana, pārskatīšana un nepilnību novēršana noteikumos. Noteikumi nosaka līdzmaksājumu samazināšanas kārtību, ja vienas ģimenes vairāki bērni apgūst kādu no Kandavas novada profesionālās ievirzes izglītības programmām.  |
| 1. Projekta nepieciešamība
 | Nepieciešams no noteikumiem izslēgt interešu izglītības izcenojumus, jo saskaņā ar Izglītības likumu pašvaldības tiesīga noteikt daļēju maksu par izglītības ieguvi pašvaldības dibinātās profesionālās ievirzes izglītības iestādēs.  |
| 1. Informācija par plānoto Projekta ietekmi uz pašvaldības budžetu
 | Noteikumu realizēšanai netiek plānoti izdevumi no pašvaldības budžeta līdzekļiem, kā arī netiek plānotas jaunas darba vietas |
| 1. Informācija par plānotā Projekta ietekmi uz uzņēmējdarbības vidi pašvaldības teritorijā
 | Noteikumi neradīs ietekmi uz uzņēmējdarbības vidi pašvaldības teritorijā. |
| 1. Informācija par plānotā Projekta administratīvajam procedūrām
 | Noteikumu ievērošanu uzrauga Skolas direktori. Noteikumu piemērošanai izglītojamā vecāks/ pilnvarota persona vēršas izglītības iestādē ar iesniegumu par līdzfinansējuma maksas samazinājumu.  |
| 1. Informācija par plānotā Projekta konsultācijām ar privātpersonām
 | Konsultācijas ar privātpersonām, izstrādājot saistošos noteikumus, nav veiktas. |

Kandavas novada domes priekšsēdētāja (personiskais paraksts) Inga Priede